એશિયાઈ સ્ટોક માર્કેટ સવારે મજબૂત હતા. હોંગકોંગ, સાઉથ કોરિયા અને ચીન સ્ટોક માર્કેટ બંધ હતા.જાપાન સ્ટોક માર્કેટ શરૂની મજબૂતી પછી ફલેટ હતું. જેની પાછળ સવારે ભારતીય શેરોના ભાવ ઊંચા ખુલ્યા હતા, અને શરૂમાં નવી લેવાલીથી મજબૂતી થોડી આગળ વધી હતી. જો કે બપોર બાદ યુરોપિયન સ્ટોક માર્કેટ માઈનસમાં ઓપન થયા હતા. આથી તેજીવાળાઓએ હેવીવેઈટ શેરોમાં ઊંચા મથાળે નફો ગાંઠે કરવાની તક ઝડપી લીધી હતી. પીએસયુ અને સરકારી બેંકોના શેરોમાં વેચવાલીનું પ્રેશર આવ્યું હતું. તેમજ ઓઈલ કંપનીઓના શેરોમાં પણ વેચવાલી આવી હતી. ક્રૂડ કીમતોમાં ઘટાડો થતાં તેલ કંપનીઓને ઈન્વેન્ટરી લોસ થઈ રહ્યો છે. પરિણામે એચપીસીએલ, બીપીસીએલ, આઈઓસી ઘટ્યા હતા.